  สำหรับคนที่ต้องการรับประทานอาหารเช้า แต่ยังไม่นึกไม่ออกว่าจะทานไรดี เราแนะนำมาร้านนี้ ไข่กระทะ ขนมปังญวน ร้านนี้เป็น2in1 เลยทีเดียว เพราะเป็นทั้งร้านไข่กระทะปังญวน และร้านชาพะยอม ร้านนี้มีอาหารอยู่หลายเมนู แต่เมนูหลักๆที่ทำให้เราชอบทานร้านนี้คือ ไข่กระทะและขนมปังญวน ไข่กระทะแบบไข่แดงเยิ้มๆ มีหมูสับที่รสชาติเหมือนถูกนำไปปรุงแบบผัดกะเพรามาแล้ว มีกลิ่นหอมๆ พร้อมกับหมูยอ โรยหน้าอยู่ หน้าตาน่าทาน เลือกซอสโปรดราดลงไปจัดว่าดี ในราคาเพียง 30บาทขนมปังญวนร้อนๆกรอบๆจากเตา มีไส้ปริมาณกำลังพอดี ในราคาชิ้นละ 15 บาท ทานคู่กับไข่กระทะก็โอเคเลย 
   พิกัดร้านนี้ตั้งอยู่บริเวณทางเข้าตลาดต้นพยอม ที่จอดรถอาจมีน้อยสักหน่อย สำหรับมอเตอร์ไซค์สามารถเข้าไปจอดหลังร้านฝั่งในตลาดต้นพยอมได้
ตัดเกรด : C+ (รสชาติกำลังโอเคแต่ก็ไม่ได้โดดเด่น ยังไงก็จัดให้เป็นหนึ่งในตัวเลือกสำหรับอาหารเช้า) 